cyanic-selkie/wikianc huggingface dataset:
ডেভিড কপারফিল্ড
প্লট-সারাংশ
ডিকেন্সের উপন্যাসের ধারা অনুযায়ী, প্রতিটি চরিত্রই তাদের দোষের শাস্তি ও পুরস্কার পেয়ে যায় এবং কয়েকটি ঘটনার কোনো মীমাংসাই হয় না। ড্যান পেগোটি মিসেস গামবিজ ও মিকাওবারদের সঙ্গে এমলিকে পাঠিয়ে দেন অস্ট্রেলিয়ায়। তারা সেখানে নিরাপদে জীবনযাপন করতে থাকে। ডেভিড প্রথমে সুন্দরী অথচ নিরীহ ডোরা স্পেনলোকে বিয়ে করে। কিন্তু তার গর্ভের সন্তান নষ্ট হওয়ায় সে মনোদুঃখে কাতর হয়ে মারা যায়। এরপর ডেভিড আত্ম-অনুসন্ধানে বের হয় এবং পরে তার হিতাকাংখী সংবেদনশীল অ্যাগনেসকে বিয়ে করেন। অ্যাগনেসকে সে চিরদিনই ভালবাসত। তাই তাদের বিবাহিত জীবন সুখের হয়। ডেভিড ও অ্যাগনেসের মোট তিনজন সন্তান, একজন ছেলে আর দুজন মেয়ে হয়েছিল। তাদের মধ্যে একটি মেয়ের নাম  বেটসি ট্রটউড অপরটির নাম ডোরা।
বহিঃসংযোগ
অনলাইন সংস্করণ
অন্যান্য
তশি চোজম
তশি চোজম হচ্ছেন একজন ভুটানি আইনজীবী এবং বিচারক যিনি ২০১২ সালে দেশের উচ্চ আদালতে নিযুক্ত প্রথম নারী।
শিক্ষা
২০০৫-২০০৬ পর্যন্ত চোজম ওয়াশিংটন, ডি.সি.র ওয়াশিংটন আইন কলেজ, আমেরিকান বিশ্ববিদ্যালয়-এ হবার্ট হামফ্রের সহকর্মী ছিলেন। তিনি অধ্যাপক স্টিফেন ওয়ার্মেলের অধীনে থেকে কিশোর আদালত ব্যবস্থা এবং নারী বিষয়ে অধ্যয়ন করেন।
চোজম কুইন্সল্যান্ড ইউনিভার্সিটি অব টেকনোলজি, অস্ট্রেলিয়া (২০১০) থেকে আইনে মাস্টার্স করেছেন, এবং ২০১৩ সালে বিশ্ববিদ্যালয়ের বিশেষ উৎকর্ষ পুরস্কার পান।
কর্মজীবন
প্রথম মহিলা হিসেবে, চোজম বিভিন্ন জেলা আদালতের বিচারক হিসেবে কাজ করেছেন। তিনি উচ্চ আদালতের দায়িত্ব পালন করেন এবং রয়েল জুডিশিয়াল সার্ভিস কাউন্সিলের চেয়ারপারসন হিসাবেও দায়িত্ব পালন করেন। তিনি নারী বিষয় এবং কিশোর-কিশোরীর ক্ষেত্রে বিশেষ আগ্রহ দেখান এবং ভুটানে একটি পৃথক কিশোর আদালত প্রতিষ্ঠার জন্য কাজ করেছেন।
৩রা আগস্ট ২০১২ সালে চোজমকে উচ্চ আদালতে দশ বছরের মেয়াদে নিযুক্ত করা হয় এবং ১২ই সেপ্টেম্বর অফিসে বসেন এবং গোপনীয়তা শপথ নেন। তিনি আদালতের প্রথম ও একমাত্র মহিলা বিচারক। তিনি আদালতের সর্বকনিষ্ঠ সদস্যও।
২০১৩ এবং ২০১৫ সালে চোজম ড্রূক গ্যালাপ (ড্রাগন রাজা) জিগমে খেসার নামগিয়েল ওয়াংচুক থেকে রয়েল সিভিল সার্ভিস পুরস্কার পান।
ব্যক্তিগত জীবন
চোজম বিবাহিত এবং তার দুইজন সন্তান রয়েছে।
ভিয়েতনাম-মেক্সিকো সম্পর্ক
ভিয়েতনাম-মেক্সিকো সম্পর্ক, ভিয়েতনাম এবং মেক্সিকোর মাঝে বিদ্যমান দ্বিপাক্ষিক সম্পর্ককে নির্দেশ করে। ভিয়েতনামের রাজধানী হ্যানয়তে মেক্সিকোর একটি স্থায়ী দূতাবাস রয়েছে। অপরদিকে ভিয়েতনামের রাজধানী মেক্সিকো সিটিতে ভিয়েতনামের একটি স্থায়ী দূতাবাস রয়েছে।
উভয় দেশই এশিয়া-প্যাসিফিক ইকনোমিক কো-অপারেশন, ফোরাম অব ইস্ট এশিয়া-লাতিন আমেরিকা কো-অপারেশন এবং জাতিসংঘ এর মত আন্তর্জাতিক এবং বহুমাত্রিক সংস্থার সদস্য।
ইতিহাস
১৯৪৫ সালে ভিয়েতনাম ফ্রান্স এর কাছ থেকে নিজেদের স্বাধীনতা ঘোষণা করে। এর পরপরই ভিয়েতনাম প্রথম ইন্দোচীন যুদ্ধতে যোগদান করে। ইন্দোচীন যুদ্ধ ১৯৪৬ সাল থেকে ১৯৫৪ সাল পর্যন্ত চলে। ইন্দোচীন যুদ্ধ শেষ হওয়ার পরপরই ভিয়েতনাম যুদ্ধ শুরু হয়। এই ভিয়েতনাম যুদ্ধ ১৯৫৫ সাল থেক ১৯৭৫ সাল পর্যন্ত চলে। এই দুই যুদ্ধের সময়ই মেক্সিকো নিরপেক্ষ ভূমিকা পালন করে।
১৯৭৫ সালের এপ্রিল মাসে ভিয়েতনাম যুদ্ধ শেষ হয়। এরপর ১৯৭৫ সালেই, ভিয়েতনাম এবং মেক্সিকো আনুষ্ঠানিকভাবে কূটনৈতিক সম্পর্ক স্থাপন করে। ১৯৭৫ সালেই, মেক্সিকো সিটিতে ভিয়েতনাম তাদের দূতাবাস চালু করে। পাল্টা পদক্ষেপ হিসেবে, ১৯৭৬ সালে, হ্যানয়তে মেক্সিকোও তাদের দূতাবাস স্থাপন করে। কিন্তু ১৯৮০ সালে অর্থনৈতিক সমস্যাকে কারণ দেখিয়ে, মেক্সিকো হ্যানয়তে অবস্থিত মেক্সিকো দূতাবাস বন্ধ করে দেয়। তবে ২০০০ সালের অক্টোবর মাসে, মেক্সিকো আবার এই দূতাবাস চালু করে।
বিভিন্ন খাতে এই দুই দেশের মধ্যে বেশ কিছু চুক্তি এবং সমঝোতা স্মারক সাক্ষরিত হয়েছে। এর মধ্যে উল্লেখযোগ্য হল, বিজ্ঞান ও প্রযুক্তি খাত, কৃষিখাত, স্বাস্থ্যখাত, সংস্কৃতি, শিক্ষা প্রভৃতি। এছাড়াও উভয়দেশের কূটনৈতিক এবং সরকারি পাসপোর্টধারী ব্যক্তিদের ভিসামুক্ত প্রবেশের ব্যাপারেও এই দুই দেশ পারস্পরিকভাবে একটি চুক্তি করে।
২০১৭ সালের নভেম্বর মাসে মেক্সিকোর রাষ্ট্রপতি, এন্রিকে পেইয়া নিয়েতো এক রাষ্ট্রীয় সফরে ভিয়েতনামে যান। সফরে তিনি, ভিয়েতনামের রাষ্ট্রপতি, ত্রান দাই কুয়াং এর সাথে দ্বিপাক্ষিক বৈঠক করেন।
বাণিজ্য সম্পর্ক
২০১৬ সালে ভিয়েতনাম এবং মেক্সিকোর মধ্যকার দ্বিপাক্ষিক বাণিজ্যের পরিমাণ ছিল ৫ বিলিয়ন (৫০০ কোটি) মার্কিন ডলার
ভিয়েতনামে মেক্সিকোর প্রধান রপ্তানি পণ্য হল; আটা, মাংশ, কালামারি এবং মদ্যপণ্য। অপরদিকে, মেক্সিকোতে ভিয়েতনামের প্রধান রপ্তানি পণ্য হল; বৈদ্যুতিক যন্ত্রপাতি এবং টেক্সটাইল উপকরণ
নরউইচ সিটি ফুটবল ক্লাব
নরউইচ সিটি ফুটবল ক্লাব (Norwich City Football Club; সাধারণত নরউইচ সিটি এফসি অথবা শুধুমাত্র নরউইচ সিটি নামে পরিচিত) হচ্ছে নরউইচ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৯০২ সালের ১৭ই জুন তারিখে প্রতিষ্ঠিত হয়েছে। নরউইচ সিটি তাদের সকল হোম ম্যাচ নরউইচের ক্যারো রোডে খেলে থাকে; যার ধারণক্ষমতা হচ্ছে ২৭,২৪৪। বর্তমানে এই ক্লাবের ম্যানেজারের দায়িত্ব পালন করছেন ড্যানিয়েল ফার্ক এবং সভাপতির দায়িত্ব পালন করছেন ডেলিয়া স্মিথ ও মাইকেল ওয়েইন-জোন্স। স্কটিশ রক্ষণভাগের খেলোয়াড় গ্রান্ট হ্যানলি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, নরউইচ সিটি এপর্যন্ত ৮টি শিরোপা জয়লাভ করেছে; যার মধ্যে ২টি ফুটবল লিগ কাপ, ৪টি দ্বিতীয় স্তরের লিগ এবং ২টি তৃতীয় স্তরের লিগ শিরোপা রয়েছে।
ঘরোয়া
ফুটবল লিগ দ্বিতীয় বিভাগ/ইএফএল চ্যাম্পিয়নশিপ (২য় স্তরের লিগ) ফুটবল লিগ তৃতীয় বিভাগ/ফুটবল লিগ ওয়ান (৩য় স্তরের লিগ) লিগ কাপ
পোলোনিয়াম
নামকরণ
১৮৯৮ সালের ১৮ জুলাই প্যারিস বিজ্ঞান একাডেমির বিজ্ঞান সভায় ক্যুরি দম্পতি এক বিবৃতি পেশ করেন যার নাম ছিল, "পিচব্লেন্ডে অবস্থিত একটি নতুন তেজস্ক্রিয় পদার্থ সম্বন্ধে"। এখানে তারা একটি নতুন মৌল আবিষ্কারের ইঙ্গিত দেন। মারি ক্যুরি জানান, নতুন মৌলের আবিষ্কার নিশ্চিত হলে তার নাম যেন পোল্যান্ড দেশটির সম্মানে পোলোনিয়াম রাখা হয়। কারণ মারি ক্যুরি পোল্যান্ডে জন্মগ্রহণ করেন এবং তার শৈশব ও কৈশোর সেখানেই কাটে।
আবিষ্কারের ইতিহাস
১৮৭০ খ্রিস্টাব্দে দিমিত্রি মেন্ডেলেয়েভ সর্বপ্রথম পোলোনিয়ামের প্রধান ধর্ম সম্বন্ধে ভবিষ্যদ্বাণী করেন। তিনি একটি নিবন্ধে এ বিষয়ে লিখেছিলেন, ভারী ধাতুগুলোর মধ্যে টেলুরিয়ামের সদৃশ একটি মৌলকে আমরা আশা করতে পারি, যেটির পারমাণবিক গুরুত্ব বিসমাথের থেকে বেশি। এটির ধাতব ধর্ম থাকা উচিত এবং সালফিউরিক এসিডের ন্যায় ধর্ম ও গঠন বিশিষ্ট এসিড মৌলটি থেকে পাওয়া যাবে এবং যে এসিডটির জারণ ক্ষমতা টেলুরিক এসিড থেকে বেশি হবে....। RO2 নামক অক্সাইডটির অম্লীয় ধর্ম আশা করা যায় না, যদিও টেলুরাস এসিডের অম্লীয় ধর্ম আছে। মৌলটি জৈব-ধাতব যৌগ উৎপন্ন করবে, কিন্তু কোন হাইড্রোজেন যৌগ উৎপন্ন করবে না....। মেন্ডেলেয়েভ অজ্ঞাত এই মৌলটির নাম দিয়েছিলেন দ্বি-টেলুরিয়াম। এরপর উনিশ বছর পেরিয়ে যায়। এর মধ্যে মেন্ডেলেয়েভ এই পদার্থের আরও কয়েকটি ধর্মের ভবিষ্যদ্বাণী সংযোজন করেন। তার এ সকল ভবিষ্যদ্বাণীর মধ্যে ছিল: আপেক্ষিক পারমাণবিক ভর ২১২, DtO3 বিশিষ্ট অক্সাইড গঠন করবে।              মুক্ত অবস্থায় মৌলটি হল স্বল্প গলনাঙ্কবিশিষ্ট অনুদ্বায়ী ও ধূসর বর্ণের কেলাসিত ধাতব পদার্থ যার ঘনত্ব ৯.৮, ধাতুটি সহজেই DtO3-তে জারিত হয়, অক্সাইডটির মৃদু অম্লীয় ও ক্ষারকীয় ধর্ম থাকবে তবে তা হবে অবশ্যই অস্থায়ী যৌগ, ধাতুটি অন্যান্য ধাতুর সাথে মিলে সঙ্কর ধাতু উৎপন্ন করবে।
মেন্ডেলেয়েভের এই ভবিষ্যদ্বাণীগুলো অনেকাংশেই নিখুঁত ছিল। এই ভবিষ্যদ্বাণীগুলো অবশ্য মৌলটি আবিষ্কারের ক্ষেত্রে প্রত্যক্ষ কোন ভূমিকা পালন করে নি, কেবল একটি পরোক্ষ ভূমিকা রেখেছিল। ১৮৯৭ সালের ডিসেম্বর ১৬ তারিখ থেকে মারি ক্যুরি এবং পিয়ের ক্যুরি বেকেরেল রশ্মি তথা ইউরেনিয়াম রশ্মি নিয়ে গবেষণা শুরু করেন। তাদের গবেষণাকর্মের লগবই থেকে এটি জানা গেছে। গবেষণাটি অবশ্য মারি ক্যুরি নিজেই শুরু করেছিলেন, ১৮৯৮ সালের ৫ ফেব্রুয়ারি পিয়েরে তার সাথে যোগ দেন। পিয়েরে মাপজোখের কাজ এবং ফলাফল গণনা করতেন। তারা দুজনে মিলে ইউরেনিয়াম খনিজ, লবণ এবং ধাতব ইউরেনিয়াম থেকে প্রাপ্ত তেজস্ক্রিয় বিকিরণ নিয়ে গবেষণা করে এই সিদ্ধান্তে উপনীত হন যে, ইউরেনিয়াম যৌগের তেজস্ক্রিয়তা ধর্ম সবচেয়ে কম। যৌগের চেয়ে ধাতব ইউরেনিয়ামের তেজস্ক্রিয়তা বেশি বলে প্রতীয়মান হয়। ধাতবগুলোর মধ্যে আবার পিচব্লেন্ড নামক ইউরেনিয়াম আকরিকের তেজস্ক্রিয়তা ছিল সবচেয়ে বেশি। এ থেকে তারা স্পষ্টতই বুঝতে পারেন, পিচব্লেন্ডে এমন একটি মৌল উপাদান আছে যার তেজস্ক্রিয়তা ইউরেনিয়ামের থেকে অনেক বেশি। এখান থেকেই সন্দেহের সূত্রপাত। ১৮৯৮ সালের ১২ এপ্রিল ক্যুরি দম্পতি তাদের গবেষণা প্রকল্পটির বিবরণ প্যারিস আকাদেমি অফ সাইন্সে পেশ করেন। ১৪ এপ্রিল জি বেমন্টের সাহায্য নিয়ে তারা নতুন এই মৌলটির সন্ধানে কাজে নেমে পড়েন।
ক্যুরি দম্পতি ও জি বেমন্ট ১৮৯৮ সালের জুলাই মাসের মাঝামাঝি সময়ে পিচব্লেন্ড আকরিকের বিশ্লেষণ সম্পন্ন করেন এবং আকরিক থেকে পাওয়া প্রতিটি পদার্থের তেজস্ক্রিয়তা পরিমাপ করতে থাকেন। বিসমাথ লবণে অবস্থিত একটি অংশটির উপর তাদের দৃষ্টি নিবদ্ধ হয়। কারণ এই অংশের তীব্রতা ইউরেনিয়াম থেকে ৪০০ গুণ বেশি। অজ্ঞাত মৌলটি থাকলে সেখানেই থেকে থাকবে। ঐ বছরের ১৮ জুলাই তারা আকাদেমিতের বিজ্ঞান সভায় "পিচব্লেন্ডে অবস্থিত একটি নতুন তেজস্ক্রিয় পদার্থ সম্বন্ধে" শীর্ষক একটি বিবৃতি পেশ করেন। তারা বলেছিলেন, পিচব্লেন্ড থেকে অজ্ঞাত এই নতুন মৌলটির সালফার যৌগ নিষ্কাশনে তারা সক্ষম হয়েছেন। ধর্ম অনুযায়ী নতুন মৌলটি ছিল বিসমাথের প্রতিবেশী। উল্লেখ্য এই বিবৃতিতেই প্রথবারের মত তেজস্ক্রিয়তা নামটি ব্যবহৃত হয়। এই নতুন পদ্ধতির মাধ্যমে মৌল আবিষ্কার সম্ভব বলে সবাই খানিকটা আম্বস্ত হন। তেজস্ক্রিয়ামিতি প্রকৌশলের সাহায্যে তেজস্ক্রিয়তা পরিমাপ করে নতুন মৌলের বৈশিষ্ট্য বলে দেয়ার এই পদ্ধতিটি ছিল নতুন। এর আগে যে মৌলকে দেখা যায় না, অনুভব বা ওজন করা যায় না, প্রাকৃতিক বস্তুতে তার উপস্থিতি প্রমাণের জন্য বর্ণালি বিশ্লেষণ পদ্ধতি ব্যবহার করা হত। এবার বর্ণালির স্থানে তেজস্ক্রিয় বিকিরণ যুক্ত হল।
ক্যুরিদের দলের এই ফলাফল নির্ভুল ছিল না। তারা বলেছিলেন বিসমাথের সাথে নতুন এই মৌলের রাসায়নিক সাদৃশ্য রয়েছে যা সঠিক নয়। অবশ্য বিশুদ্ধ ধাতুটি নিষ্কাশন করতে পারেন নি বিধায় তাদের এ ধরনের ভুল হওয়াটাই স্বাভাবিক। এমনকি তারা পোলোনিয়ামের পারমাণবিক ভর এবং বিসমাথের সাথে এর বর্ণালির পার্থক্যও নির্ণয় করতে পারেন নি। আসলে পোলোনিয়ামের সাথে সাদৃশ্য রয়েছে টেলুরিয়ামের যা তারা ধরতে পারেননি। এ হিসেবে ১৮৯৮ সালের ১৮ জুলাই তারিখটিকে পোলোনিয়ামের প্রাথমিক আবিষ্কারের দিন বলা যেতে পারে এর বেশি নয়, পূর্ণ আবিষ্কার সম্পন্ন করতে আরও অনেক সময় লেগেছিল। কারণ পোলোনিয়াম গবেষণার বেশ কিছু প্রতিবন্ধকতা রয়েছে। এর তেজস্ক্রিয় বিকিরণ অত্যধিক যাতে কেবল আলফা রশ্মি থাকে, বিটা ও গামা থাকে না। সময়ের সাথে এর তেজস্ক্রিয়তা কমতে থাকাটা অবশ্য বেশ আশ্চর্যজনক। থোরিয়াম বা ইউরেনিয়ামের ক্ষেত্রে এমনটি দেখা যায় না। এসব কারণে পোলোনিয়াম আসলেই আছে কি-না তানিয়ে অনেক বিজ্ঞানীই সন্দেহ পোষণ করতেন। তারা বলতেন, এটি হল সামান্য পরিমাণ তেজস্ক্রিয় পদার্থ মিশ্রিত সাধারণ বিসমাথ।
১৯০২ সালে জার্মান রসায়নবিদ ডব্লিউ মার্কওয়াল্ড দুই টন ইউরেনিয়াম আকরিক থেকে বিসমাথের উল্লেখিত অংশটি নিষ্কাশন করেন। সেখানকার বিসমাথ ক্লোরাইড দ্রবণের মধ্যে একটি বিসমাথ দণ্ড প্রবেশ করান এবং দেখেন, অত্যন্ত তেজস্ক্রিয় গুণ সম্পন্ন একটি পদার্থ এই দণ্ডের উপর অধঃক্ষিপ্ত হচ্ছে। এটিকে একটি নতুন মৌল ধরে তিনি এর নাম দেন রেডিওটেলুরিয়াম তথা তেজস্ক্রিয় টেলুরিয়াম। অবশ্য তিনি বলেছেন, তার মূল অভিপ্রায় ছিল পোলোনিয়াম নিষ্কাশন করা। এ সম্বন্ধে এক স্মৃতিচারণে তিনি উল্লেখ করেছেন, সাময়িকভাবে কেবলমাত্র আমি এই মৌলটির নামকরণ করি রেডিওটেলুরিয়াম, কারণ ষষ্ঠ শ্রেণীতে তখনও ফাঁকা ঘরে এই মৌলটি রাখার জন্য, এর সমস্ত রাসায়নিক ধর্ম নির্দেশ করে। ঐ মৌলটির পারমাণবিক ভর বিসমাথের চেয়ে কিছু বেশি....। মৌলটি বিসমাথের চেয়ে বেশি তড়িৎ ঋণাত্মক; কিন্তু টেলুরিয়ামের চেয়ে বেশি তড়িৎ ধনাত্মক; এর অক্সাইডটির অম্লীয় ধর্মের চেয়ে ক্ষারকীয় ধর্ম বেশি হওয়া উচিত। এগুলো সবই হল তেজস্ক্রিয় টেলুরিয়ামের বিষয়....। এই বস্তুটির প্রত্যাশিত পারমানিবক ভর ছিল ২১০। নতুন রেডিওটেলুরিয়ামের পক্ষে যুক্তি দেখানোর জন্য মার্কওয়াল্ড তৎক্ষণাৎ পূর্বে আবিষ্কৃত পোলোনিয়ামকে একাধিক তেজস্ক্রিয় পদার্থের মিশ্রণ বলে ঘোষণা করেন। ফলে পোলোনিয়াম ও রেডিওটেলুরিয়াম নিয়ে তুমুল বিতর্ক শুরু হয়। অধিকাংশ বিজ্ঞানীই অবশ্য ক্যুরিদেরকে সমর্থন করেন। এ দুটোর মধ্য তুলনার মাধ্যমে প্রকৃত বিষয়টি উদ্‌ঘাটিত হলে পরে বিজ্ঞানীদের মত ক্যুরিদের পক্ষেই যায়। পূর্বতন পোলোনিয়াম নামটিই থেকে যায়। এটি ছিল নতুন প্রাকৃতিক তেজস্ক্রিয় মৌলদের মধ্যে প্রথম। কিন্তু এটি তখন পর্যায় সারণীর সঠিক ঘরে স্থান পায় নি। কারণ এর পারমাণবিক ভর নির্ণয় করা ছিল বেশ কঠিন। ১৯১০ সালে এর বর্ণালি রেখাগুলো সঠিকভাবে নির্ণয় করা হয়। এরপরই ১৯১২ সালে পোলোনিয়ামের প্রতীক তথা Po-কে পর্যায় সারণীতে সঠিক স্থানে দেখা যায়।
তখনও কিন্তু বিশুদ্ধ পোলোনিয়াম ধাতু নিষ্কাশন সম্ভব হয়নি। এর যৌগ অবস্থা নিয়েই বিজ্ঞানীরা সন্তুষ্ট ছিলেন। অনেক পরে ১৯৪৬ সালে বিশুদ্ধ ধাতুটি প্রস্তুত করা হয়। নির্বাত উর্ধ্বপাতন প্রক্রিয়ার দ্বারা উৎপাদিত সেই ধাতুর অধিক ঘনত্ববিশিষ্ট স্তরটির বর্ণ ছিল রুপার মত সাদা। পরবর্তীতে পোলোনিয়ামের বৈশিষ্ট্যগুলো আবিষ্কৃত হওয়ার পর দেথা গেছে সেগুলো মেন্ডেলেয়েভের ভবিষ্যদ্বাণীর অনেকটাই কাছাকাছি। অর্থাৎ এ সম্পর্কে মেন্ডেলেয়েভের ভবিষ্যদ্বাণী অনেকটাই সত্য ছিল।
রাসায়নিক ও ভৌত ধর্ম
পোলোনিয়াম স্বল্প গলনাঙ্কের (পাশের ছকে গ. ও স্ফু. দেখুন) নমনীয় ধাতু যার ঘনত্ব প্রায় ৯.৩ গ্রাম/ঘন সেমি। একে বাতাসে উত্তপ্ত করলে সহজেই স্থায়ী অক্সাইড উৎপন্ন হয়। উৎপন্ন অক্সাইডের অম্লীয় বা ক্ষারকীয় ধর্ম খুব একটা দেখা যায় না। পোলোনিয়ামের হাইড্রাইটটি আবার অস্থায়ী। পোলোনিয়াম জৈব ধাতুর যৌগ উৎপন্ন করে। অনেক ধাতুর সাথে আবার সংকর ধাতুও তৈরি করে। যেমন: সীসা, পারদ, ক্যালসিয়াম, দস্তা, সোডিয়াম, প্লাটিনাম, রুপা, নিকেল, বেরিলিয়াম ইত্যাদি ধাতুর সাথে।
প্রিটোরিয়া বিশ্ববিদ্যালয়
প্রিটোরিয়া বিশ্ববিদ্যালয় (Universiteit van Pretoria, Yunibesithi ya Pretoria) দক্ষিণ আফ্রিকার প্রশাসনিক রাজধানী প্রিটোরিয়ায় অবস্থিত একটি বহু-প্রাঙ্গনবিশিষ্ট সরকারি গবেষণাধর্মী বিশ্ববিদ্যালয়। এটি ১৯০৮ সালে জোহানেসবার্গ-ভিত্তিক ট্রান্সভাল ইউনিভার্সিটি কলেজের প্রিটোরিয়া প্রাঙ্গন হিসেবে প্রতিষ্ঠিত হয়। এটি দক্ষিণ আফ্রিকায় একজন কার্যক্রম পরিচালনা করা চতুর্থ প্রাচীন বিশ্ববিদ্যালয়। বিশ্ববিদ্যালয়টির সাতটি প্রাঙ্গন রয়েছে, যার মোট আয়তন ১,১৯০ হেক্টর (২,৯০০ একর)।
ইতিহাস
রাজধানী শহরে বিশ্ববিদ্যালয় নির্মাণের প্রস্তাব প্রথম উত্থাপিত হয় ১৮৮৯ সালে ভল্কস্রাদে, কিন্তু ১৮৯৯ সালে ইঙ্গ-বোর যুদ্ধ শুরু হলে তা স্থগিত হয়ে যায়। ১৮৯৬ সালে কিমবার্লিতে সাউথ আফ্রিকান স্কুল অব মাইনস প্রতিষ্ঠিত হয়। আট বছর পর, ১৯০৪ সালে এই প্রতিষ্ঠানটি জোহানেসবার্গে স্থানান্তরিত হয় এবং এর নাম পরিবর্তন করে রাখা হয় ট্রান্সভাল টেকনিক্যাল ইনস্টিটিউট। ১৯০৬ সালে আবারও এই প্রতিষ্ঠানের নাম পরিবর্তন করা হয় এবং নামকরণ করা হয় ট্রান্সভাল ইউনিভার্সিটি কলেজ। ১৯০২ সালে ভেরিনিজিং চুক্তি স্বাক্ষরের পর প্রিটোরিয়ার গ্রোনক্লফে শিক্ষকদের প্রশিক্ষণের জন্য নর্মাল কলেজ প্রতিষ্ঠা করা হয়। ১৯০৮ সালের ৪ঠা মার্চ ট্রান্সভাল ইউনিভার্সিটি কলেজের কলাবিদ্যা ও বিজ্ঞানের কোর্সসমূহ নব্য প্রতিষ্ঠিত প্রিটোরিয়া প্রাঙ্গনে স্থানান্তর করে এবং ভাষা, বিজ্ঞান ও আইনের কোর্স চালু করে।
১৯১০ সালে, ঔপনিবেশিক সেক্রেটারি, জেনারেল জ্যান স্মাটস ট্রান্সভাল পার্লামেন্টের সামনে বিশ্ববিদ্যালয়টিকে একটি পৃথক সত্তা হিসেবে গঠন করার আইন ১৯১০ সালের "ট্রান্সভালস অ্যান্ড ইউনিভার্সিটিস-ইনলিজভিংসওয়েট" আইন ১ পেশ করেন। ১৯১০ সালের ১৭ই মে জোহানেসবার্গ এবং প্রিটোরিয়া ক্যাম্পাস পৃথক করা হয় এবং দুটি স্বাধীন প্রতিষ্ঠান গড়ে ওঠে। জোহানেসবার্গ প্রাঙ্গন সাউথ আফ্রিকান স্কুল অব মাইনস অ্যান্ড টেকনোলজি হিসেবে পুনর্গঠিত হয়, অন্যদিকে প্রিটোরিয়া প্রাঙ্গন ১৯৩০ সাল পর্যন্ত ট্রান্সভাল ইউনিভার্সিটি কলেজ নামেই পরিচালিত হয়। দক্ষিণ আফ্রিকান স্কুল অব মাইনস অ্যান্ড টেকনোলজি পরে ১৯২২ সালে ভিটভাটারস্র্যান্ট বিশ্ববিদ্যালয়ে পরিণত হয়। ১৯১০ সালে ট্রান্সভাল ইউনিভার্সিটি কলেজ প্রিটোরিয়ার পূর্বে তার নিজস্ব প্রাঙ্গন অধিগ্রহণ করে, যা এখন হ্যাটফিল্ডে বিশ্ববিদ্যালয়ের প্রধান প্রাঙ্গনের পশ্চিম অংশ। ১৯১০ সালের ৩রা আগট, গভর্নর-জেনারেল হার্বার্ট জন গ্ল্যাডস্টোন, ১ম ভিসকাউন্ট গ্ল্যাডস্টোন ওল্ড আর্টস ভবনের ভিত্তিপ্রস্তর স্থাপন করেন, এটি নতুন প্রতিষ্ঠিত হ্যাটফিল্ড প্রাঙ্গনে নির্মিত প্রথম ভবন। ভবনটির আকর্ষণীয় কেপ ডাচ এবং নব্য-রোমানেস্ক স্থাপত্য শৈলী ১৯৬৮ সালে প্রাদেশিক ঐতিহ্যবাহী স্থান হিসেবে ঘোষিত হয়।
সুনাম ও র‍্যাংকিং
কিউএস ওয়ার্ল্ড ইউনিভার্সিটি র‍্যাংকিং দক্ষিণ আফ্রিকার বিশ্ববিদ্যালয়সমূহকে র‍্যাংক করেছে:
ওয়েবোমেট্রিক্স অনুসারে দক্ষিণ আফ্রিকা ও আফ্রিকায় র‍্যাংকিং:
নানুতার সিদ্দিকি পরিবার
নানুতার সিদ্দিকি পরিবার হল প্রথম রাশিদুন খলিফা আবু বকরের বংশধর, যারা প্রধাণত ভারতের নানুতা শহরে বসবাস করে। এই পরিবারের উল্লেখযোগ্য ব্যক্তিদের মধ্যে রয়েছেন মামলুক আলী নানুতুবি, মুহাম্মদ কাসেম নানুতুবি, মুহাম্মদ ইয়াকুব নানুতুবি, মুহাম্মদ তৈয়ব কাসেমি এবং মুহাম্মদ সালেম কাসেমি।
ইতিহাস
মুঘল সম্রাট শাহজাহানের যুগে মুহাম্মদ হাশিম বলখ থেকে ভারতে আসেন এবং নানুতায় বসতি স্থাপন করেন। শাহজাহান তাকে "জায়গীর" প্রদান করেন, একইভাবে অন্যান্য পণ্ডিত ও সাধু ব্যক্তিদেরও মঞ্জুর করা হয়।
বংশধারা
মুহাম্মদ হাশিমের বংশধারা হল, "মুহাম্মদ হাশিম ইবনে শাহ মুহাম্মদ ইবনে কাজী তাহা ইবনে মুবারক ইবনে আমানুল্লাহ ইবনে জামালউদ্দিন ইবনে কাজী মিরান ইবনে মাজহারউদ্দিন ইবনে নাজমুদ্দিন সানি ইবনে নুরউদ্দিন রাবী ইবন কিয়ামউদ্দিন ইবনে জিয়াউদ্দীন ইবনে নুরুদ্দীন ছালিছ ইবনে নাজমুদ্দীন ইবনে নুরুদ্দীন ছানি ইবনে রুকনুদ্দীন ইবনে রফিউদ্দীন এবনে বাহাউদ্দীন ইবনে শিহাবুদ্দীন ইবনে খাজা ইউসুফ ইবনে খলিল ইবনে সদরুদ্দীন ইবনে রুকনুদ্দীন সমরকন্দী ইবনে সদরুদ্দীন আলহাজ ইবনে ইসমাইল শহিদ ইবনে নুরুদ্দীন কিতাল ইবনে মাহমুদ ইবনে বাহাউদ্দিন ইবনে আব্দুল্লাহ ইবনে যাকারিয়া ইবনে নুর ইবনে সিরাহ ইবনে শাদি সিদ্দিকী ইবনে ওয়াহিদুদ্দীন ইবনে মাসঊদ ইবনে রুকনুদ্দীন ইবনে কাসিম ইবনে মুহাম্মদ ইবনে আবু বকর"
মামলুক আলী নানুতুবি
মামলুক আলী নানুতুবি (১৭৮৯ - ১৮৫১) এর বংশধারা হচ্ছে: মামলুক আলী ইবনে আহমদ আলী ইবনে গোলাম শারাফ ইবনে আব্দুল্লাহ ইবনে আব্দুল-ফাতাহ ইবনে মুহাম্মদ মুঈন ইবনে আব্দুস সামি ইবনে মুহাম্মদ হাশিম। কর্মজীবনে তিনি জাকির হুসাইন দিল্লি কলেজে অধ্যাপনা করেন। তিনি ফজলুর রহমান উসমানি, মুহাম্মদ কাসেম নানুতুবি, নাজির আহমদ দেহলভি, রশিদ আহমদ গাঙ্গোহি, সাইদ আহমাদ খান এবং জাকাউল্লাহ দেহলভি সহ তৎকালীন বহু প্রসিদ্ধ ভারতীয় পণ্ডিতদের শিক্ষক হওয়ার কৃতিত্ব অর্জন করেন।
তার পুত্র মুহাম্মদ ইয়াকুব নানুতুবি ১৮৬৬ থেকে ১৮৮৩ সাল পর্যন্ত দারুল উলুম দেওবন্দের প্রথম অধ্যক্ষ হিসেবে দায়িত্ব পালন করেন। দেওবন্দি ধর্মীয় গ্রন্থ আল-মুহান্নাদ আলা আল-মুফান্নাদ-এর লেখক খলিল আহমদ সাহারানপুরি মামলুক আলীর কন্যার পুত্র ছিলেন।
মুহাম্মদ কাসেম নানুতুবি
তৈয়ব কাসেমির ছেলে মুহাম্মদ সালেম কাসেমি দারুল উলুম ওয়াকফ দেওবন্দের সহ-প্রতিষ্ঠাতা। সালেম কাসেমির পুত্র মুহাম্মদ সুফিয়ান কাসেমি এই প্রতিষ্ঠানের রেক্টর ছিলেন।
হাফিজ লুৎফ্ আলী
লুৎফ আলী মামলুক আলী নানুতুবির চাচাতো ভাই ছিলেন। তার বংশধারা হচ্ছে: লুৎফ্ আলী ইবনে মুহাম্মদ হাসান ইবনে গোলাম শারাফ ইবনে আব্দুল্লাহ ইবনে আব্দুল ফাতিহ ইবনে মুহাম্মদ মুঈন ইবনে আব্দুস সামি ইবনে মুহাম্মদ হাশিম।
হুসাইন নিহান
হুসাইন নিহান (Hussain Nihan; জন্ম: ৬ জুলাই ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
নানুতার সিদ্দিকি পরিবার
হাফিজ লুৎফ্ আলী
লুৎফ আলীর পুত্রদের মধ্যে ছিলেন মাজহার আলী নানুতুবি, মুহাম্মদ আহসান নানুতুবি এবং মুহাম্মদ মুনির নানুতুবি। আহসান তার কর্মজীবনে বেরেলি কলেজের ফার্সি বিভাগের প্রধান অধ্যাপক হিসেবে দায়িত্ব পালন করেন এবং মাজহার আলী ছিলেন মাজাহির উলুমের সহ-প্রতিষ্ঠাতা। এবং মুনির নানুতুবি দারুল উলুম দেওবন্দের সপ্তম ভাইস-চ্যান্সেলর হিসেবে দায়িত্ব পালন করেছিলেন।
হুসাইন নিহান
২০১২ সালে, মালদ্বীপীয় ফুটবল ক্লাব ক্লাব ঈগলসের যুব পর্যায়ের হয়ে খেলার মাধ্যমে হুসাইন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২ সালেই মালদ্বীপীয় ক্লাব ক্লাব ঈগলসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ক্লাব ঈগলসের হয়ে মাত্র এক মৌসুম খেলার পর ২০১৩–১৪ মৌসুমে তিনি ভিক্টরিতে যোগদান করেছেন। ভিক্টরিতে দুই মৌসুম অতিবাহিত করার পর ক্লাব ভ্যালেন্সিয়ার সাথে চুক্তি স্বাক্ষর করেছেন। পরবর্তীকালে, তিনি ভিক্টরির হয়ে খেলেছেন। ২০১৯–২০ মৌসুমে, তিনি ভিক্টরি হতে মালদ্বীপীয় ক্লাব মাজিয়ায় যোগদান করেছেন।
হুসাইন ২০১৮ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।
প্রারম্ভিক জীবন
হুসাইন নিহান ১৯৯২ সালের ৬ই জুলাই তারিখে মালদ্বীপের মাবাইধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ২৩শে মার্চ তারিখে, ২৫ বছর, ৮ মাস ও ১৭ দিন বয়সে, ডান পায়ে ফুটবল খেলায় পারদর্শী হুসাইন সিঙ্গাপুরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৯০তম মিনিটে মধ্যমাঠের খেলোয়াড় মুহাম্মদ ইরুফানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সিঙ্গাপুর ৩–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে হুসাইন সর্বমোট ৪ ম্যাচে অংশগ্রহণ করেছেন।
কেরাতের দশ পদ্ধতি (কুরআন)
কেরাতের দশ পদ্ধতি বা দশ কেরাত হলো কুরআন তেলাওয়াতের জন্য দশটি পঠন, যা কেরাত বিশেষজ্ঞ আলেমদের গবেষণা অনুযায়ী কুরআন পাঠের জন্য নির্ধারিত ও অনুমোদিত। যে কেউই এই দশ পদ্ধতির একটি অনুসরণ করে কুরআনের তেলাওয়াত করতে পারে। প্রথমত সাতটি পদ্ধতি প্রচলিত ছিল ; তারপর এর সাথে ইমাম আবু জাফর মাদানী, ইয়াকুব বসরি ও খালাফ বিন হিশাম বাগদাদীর কেরাত যুক্ত করে মোট দশ কেরাত হয়। দশ কেরাত বিষয় প্রসিদ্ধ গবেষক হলেন ইমাম ইবনুল জাজারি। কেরাত বিষয়ে তার মত অধিকাংশ ক্ষেত্রে চূড়ান্ত বলে বিবেচিত হয় এবং তিনি এই বিষয়ে কয়েকটি উল্লেখ্যযোগ্য বই রচনা করেছেন।
ইতিহাস
কুরআন সাতটি অক্ষরে (পদ্ধতি) অবতীর্ণ হয়েছে এবং অক্ষরগুলি কেবল লিখিতভাবে নয়; বরং তা উচ্চারণ ও অর্থকেও অন্তর্ভুক্ত করে। আরবদের বিভিন্ন উচ্চারণ ও উপভাষার ওপর ভিত্তি করেই মূলত কুরআন সাত বা দশ কেরাতে পড়ার অনুমতি দেওয়া হয়েছে। কারণ তাদের ভাষায় কুরআন নাজিল হয়েছে এবং সকলের সুবিধার্থে সকল উপভাষাকে অন্তর্ভুক্ত করা হয়েছে। এ সমস্ত কেরাত এবং তাদের উচ্চারণ আল্লাহর নবি সা. আল্লাহর কাছ থেকে প্রাপ্ত হয়েছিলেন এবং সাহাবায়ে কেরামের দ্বারা তা সংরক্ষণ করেছেন। এরপর তাদের থেকে তাবেয়ীরা; তাদের থেকে তাবেঈ তাবেয়ীরা এবং তাদের থেকে পরবর্তী প্রজন্ম। এভাবে বর্তমান পর্যন্ত এসেছে এবং সামনে যেতে থাকবে।
কুরআন উল্লেখ করেছে যে এটি আরবদের ভাষায় অবতীর্ণ হয়েছিল: {বিশ্বস্ত রূহ (193) এটিকে আপনার হৃদয়ে নাযিল করেছেন যাতে আপনি সতর্ককারীদের অন্তর্ভুক্ত হতে পারেন (194) স্পষ্ট আরবী ভাষায় (195)} এবং আরবদের মধ্যে অনেক শব্দে মহান চুক্তি রয়েছে এবং কিছু মৌখিক ঘটনাতে সামান্য পার্থক্য রয়েছে যা প্রতিটি উপজাতিকে চিহ্নিত করে এবং সে সম্পর্কে, রসূল মুহাম্মাদ, ঈশ্বরের প্রার্থনা এবং সাল্লালাহু আলাইহি ওয়াসাল্লাম বলেছেন: "এই কুরআন ছিল সাতটি অক্ষরে প্রকাশিত হয়েছে, যার সবকটিই যথেষ্ট, তাই পড়ুন যেমন আপনাকে শেখানো হয়েছিল।» সুতরাং প্রত্যেক সাহাবী তাকে যেভাবে শেখানো হয়েছিল সেভাবে শিক্ষা দিচ্ছিলেন, এবং অনুসারীদের অনুসারীদের যুগে এমন ব্যক্তিরা আবির্ভূত হলেন যারা পাঠ, তা প্রেরণ এবং সামঞ্জস্য করার জন্য আত্মনিয়োগ করেছিলেন এবং তারপরে তারা শিক্ষা দিতে বসেছিলেন, তাই তারা যে পাঠ করতেন তা বিখ্যাত হয়ে ওঠে, এবং এই পথটি এই পাঠকদের কাছে আরোপিত হয়, কারণ তারা এটিকে আঁকড়ে ধরেছিল এবং তারা এটি আবিষ্কার করেছিল বলে নয়, তাই তারা এটিকে বিশুদ্ধ উদ্ধৃতি প্রেরণ করেছে এবং এতে তাদের কোন পরিবর্তন বা সংযোজন নেই।
ঠিক যেমনটি প্রাথমিক যুগে ফকীহদের সাথে ঘটেছিল, যখন শুরুতে তাদের সংখ্যা অনেক বেশি ছিল, তখন তাদের মধ্য থেকে মাত্র চারজন ইমামের আবির্ভাব হয়েছিল, ছাত্ররা তাদের মেনে চলার এবং তাদের আইনশাস্ত্রীয় মতবাদ স্থানান্তর করার জন্য প্রস্তুত হওয়ার পরে, তাই তাদের মতবাদ রয়ে গেছে এবং ছড়িয়ে পড়ে এবং বাকি মতবাদগুলো অদৃশ্য হয়ে যায়।
ছড়িয়ে পড়া
এই তেলাওয়াতের অধিকাংশই তিলাওয়াতের লোকেরা এবং সেগুলি গ্রহণকারী আলেমদের দ্বারা পরিচিত এবং ইসলামী বিশ্বে তাদের সংখ্যা কম্পাঙ্কের জন্য যথেষ্ট। কিন্তু মুসলিমদের সাধারণ জনসংখ্যা ইসলামী বিশ্বের অধিকাংশ দেশে ছড়িয়ে আছে, এবং তাদের সংখ্যা লক্ষাধিক অনুমান করা হয়, কুফির বর্ণনা অনুসারে, আল-কুফীর বর্ণনা অনুসারে, আসিমের কর্তৃত্বে হাফস এবং ১৯৪৮ সালে। মাগরেবের দেশগুলোতে তারা ইমাম নাফির পাঠ পড়েন, যিনি মদিনাবাসীর ইমাম, কলুনের বর্ণনা হোক বা ওয়ার্শের বর্ণনা । সুদানে এবং হাদরামাউতে, তারা আবি আমরের কর্তৃত্বে আল-দৌরি বর্ণিত বর্ণনাটি পড়েন।
দশটি পাঠ,অর্থাৎ (কুরআন তেলাওয়াতের দশটি পদ্ধতি)
আর সেই দশটি পঠন পদ্ধতি হল, ইমামদের মধ্য হতে যারা কুরআনের ক্বারী, তাদের মধ্যে অন্যতম দশজনের তেলাওয়াত, যথা:
দশ পাঠের বর্ণনাকারীগণ
ইবনে কাসির আল-মাক্কির পাঠ : ইবনে কাসির দুই বর্ণনাকারীর জন্য বিখ্যাত, তারা হলেন:
আবি আমর আল-বসরীর পাঠ: আবি আমর আল-বসরী দুইজন বর্ণনাকারীর জন্য বিখ্যাত, আর তারা হলো:
ইবনে আমের আল-শামি পঠন পদ্ধতি: ইবনে আমের আল-শামির জন্য দুজন বর্ণনাকারী বিখ্যাত, আর তারা হলো:
আসিম আল-কুফী পঠন পদ্ধতি: আসিম আল-কুফি দুইজন বর্ণনাকারীর জন্য বিখ্যাত, আর তারা হলো:
হামজা আল-কুফি পঠন পদ্ধতি: হামজা আল-কুফী দুই বর্ণনাকারীর জন্য বিখ্যাত, আর তারা হলো:
আল-কাসাইয়ের পঠন পদ্ধতি: আল-কাসাই দুটি বর্ণনাকারীর জন্য পরিচিত, আর তারা হলো:
আবু জাফর আল-মাদানীর পাঠ: আবু জাফর আল-মাদানীর দুইজন বর্ণনাকারী সুপরিচিত, আর তারা হলো:
দশমটির পিছনে পাঠ: দশম উত্তরসূরির জন্য দুজন বর্ণনাকারী পরিচিত, আর তারা হলো:
এপ্রিল ও'নিল (অভিনেত্রী)
এপ্রিল ও'নিল (জন্ম ৭ই এপ্রিল, ১৯৮৭) একটি আমেরিকান পর্নগ্রাফিক অভিনেত্রীর স্টেজ নাম। সে তার স্টেজ নামটি টিনেজ মিউট্যান্ট নিনজা টারটল এর একটি প্রধান চরিত্র এপ্রিল ও'নিল থেকে গ্রহণ করে।   ২০১৩ সালে, তিনি দবোরা এন্ডারসনের ডকুমেন্টারি ফিল্ম অ্যারোসড  এর ১৬ জন অভিনেত্রীর মধ্যে একজন ছিলেন।  তিনি উভকামী হিসাবে চিহ্নিত। লা উইকলি ২০১৩ সালে তাকে "১০ জন যারা পরবর্তী সাশা গ্রে হতে পারে" তাদের তালিকায় দশম স্থান দেয়।
কর্মজীবন
এপ্রিল ও'নিল পর্নগ্রাফিক অভিনেত্রী হওয়ার আগে ২০০৮ সালে লস এঞ্জেলেসে ৬ মাসের জন্য একটি রিসেপশনিস্ট হিসাবে কাজ করতেন।
ফ্র্যান্সিয়াম
থাম্ব|ফ্র্যান্সিয়ামের ইলেক্ট্রন বিন্যাস ফ্র্যান্সিয়াম (ইংরেজি: Francium) পর্যায় সারণীর ৮৭তম মৌলিক পদার্থ। ফ্র্যান্সিয়াম এর আণবিক সংকেত Fr। এটি সবথেকে তড়িৎ ধনাত্বক মৌল।
প্রথম-শ্রেণীর ক্রিকেট দলসমূহের বর্তমান তালিকা
অত্র নিবন্ধটি প্রথম-শ্রেণীর ক্রিকেটভূক্ত বর্তমান দলসমূহের তালিকাবিশেষ। প্রথমত দেশ ও পরবর্তীতে অক্ষরক্রমিক অনুযায়ী তালিকাটি সাজানো হয়েছে। প্রথম-শ্রেণীর মর্যাদার বিষয়ে পূর্ণাঙ্গ ধারনার জন্য প্রথম-শ্রেণীর ক্রিকেট নিবন্ধ দেখুন। যখন একটি দল নিজ দেশের একাধিক মাঠে খেলায় অংশগ্রহণ করে, তখন ঐ দেশের প্রধান মাঠটি তালিকায় অন্তর্ভুক্ত করা হয়েছে।
আফগানিস্তান
জাতীয় দল: আফগানিস্তান জাতীয় ক্রিকেট দল১
ফেব্রুয়ারি, ২০১৭ সাল থেকে আফগানিস্তান ঘরোয়া ক্রিকেটের খেলাগুলো প্রথম-শ্রেণীর মর্যাদা লাভ করে। এ প্রক্রিয়াটি সেপ্টেম্বর, ২০১৭ সালে অনুষ্ঠিত আহমদ শাহ আবদালী প্রতিযোগিতার পর থেকে কার্যকর হবে। আফগানিস্তানে ছয়টি ঘরোয়া দল প্রথম-শ্রেণীর ক্রিকেট ও টি২০ প্রতিযোগিতায় অংশগ্রহণ করে থাকে। এখানে ৫০-ওভারের কোন প্রতিযোগিতা নেই।
মন্তব্য: ১ আইসিসি আন্তর্মহাদেশীয় কাপ প্রতিযোগিতা কিংবা টেস্টভূক্ত দলের বিপক্ষে অংশগ্রহণকালীন খেলাগুলো প্রথম-শ্রেণীর ক্রিকেটের মর্যাদা লাভ করে।
অস্ট্রেলিয়া
জাতীয় দল: অস্ট্রেলিয়া জাতীয় ক্রিকেট দল
বাংলাদেশ
জাতীয় দল: বাংলাদেশ জাতীয় ক্রিকেট দল
মন্তব্য:
সাবেক দল: ক্রিকেট কোচিং স্কুল; দুরন্ত রাজশাহী; গাজী ট্যাংক ক্রিকেটার্স; কলাবাগান ক্রিকেট একাডেমি; রাজশাহী রয়্যালস
ইংল্যান্ড এবং ওয়েলস
জাতীয় দল: ইংল্যান্ড ক্রিকেট দল
সাবেক দল: অ্যাডিংটন ক্রিকেট ক্লাব; উইলিয়াম ক্লার্ক অল-ইংল্যান্ড ইলাভেন ক্রিকেট দল; আলফাবেটিক্যাল ক্রিকেট দল; অ্যালরেসফোর্ড ক্রিকেট ক্লাব; আর্মি ও নেভি ক্রিকেট দল; আরুনডেল ক্রিকেট ক্লাব; দ্য বিস; বার্কশায়ার কাউন্টি ক্রিকেট দল; বোর্ন ক্রিকেট ক্লাব; ব্রেন্টফোর্ড ক্রিকেট ক্লাব; ব্রাইটন ক্রিকেট ক্লাব; ব্রিটিশ আর্মি ক্রিকেট দল; ব্রোমলি ক্রিকেট ক্লাব; কেমব্রিজ টাউন ক্লাব; কেমব্রিজশায়ার কাউন্টি ক্রিকেট ক্লাব; ক্যাটারহাম ক্রিকেট ক্লাব; চ্যাটহাম ক্রিকেট ক্লাব; চার্টসি ক্রিকেট ক্লাব; চিজলহার্স্ট ক্রিকেট ক্লাব; সিভিল সার্ভিস ক্রিকেট দল; কর্নেল এল. সি. স্টিভেন্স একাদশ ক্রিকেট দল; কম্বাইন্ড সার্ভিসেস ক্রিকেট দল; কোলসডন ক্রিকেট ক্লাব; ক্রয়ডন ক্রিকেট ক্লাব; ডার্টফোর্ড ক্রিকেট ক্লাব; ডিমোবিলাইজড অফিসার্স ক্রিকেট দল; ইস্ট ও ওয়েস্ট কেন্ট ক্রিকেট দল; ইংল্যান্ড ইস্ট ক্রিকেট দল; এপসম ক্রিকেট ক্লাব; এসেক্স কাউন্টি ক্রিকেট দল; ফ্রি ফরেস্টার্স ক্রিকেট ক্লাব; ক্রিকেট দল; আয়ারল্যান্ড জেন্টলম্যান; গ্রীনিচ ক্রিকেট ক্লাব; হ্যাডলো ক্রিকেট ক্লাব; হ্যাম্বলডন ক্লাব; হ্যাম্পশায়ার কাউন্টি ক্রিকেট দল; হ্যাম্পটন ক্রিকেট ক্লাব; হার্লেকুইন্স ক্রিকেট ক্লাব; হার্টফোর্ডশায়ার কাউন্টি ক্রিকেট দল; হোম কাউন্টিজ ক্রিকেট দল; হোমারটন ক্রিকেট ক্লাব; হর্নচার্চ ক্রিকেট ক্লাব; আই জিঙ্গারি; কেন্ট কাউন্টি ক্রিকেট দল; কিংস্টন ক্রিকেট ক্লাব; লিচেস্টারশায়ার এন্ড রাটল্যান্ড ক্রিকেট ক্লাব; লিংফিল্ড ক্রিকেট ক্লাব; লিভারপুল ও জেলা ক্রিকেট দল; লন্ডন কাউন্টিজ ক্রিকেট দল; লন্ডন কাউন্টি ক্রিকেট ক্লাব; লন্ডন ক্রিকেট ক্লাব; ম্যানচেস্টার ক্রিকেট ক্লাব; মিডলসেক্স কাউন্টি ক্রিকেট দল; মিডল্যান্ডস কাউন্টিজ ক্রিকেট দল; মিচাম ক্রিকেট ক্লাব; মন্টপেলিয়ার ক্রিকেট ক্লাব; নরফোক কাউন্টি ক্রিকেট দল; ইংল্যান্ড নর্থ ক্রিকেট দল; নটিংহাম ক্রিকেট ক্লাব; ওল্ড ক্যাম্ব্রিয়ান্স স্পোর্টস ক্লাব; ওল্ড এটোনিয়ান্স ক্রিকেট দল; ওল্ড ওয়াইকেহামিস্টস ক্রিকেট দল; অরলিয়েন্স ক্লাব; ৩০ ঊর্ধ্ব বনাম ৩০ নিম্ন; পেটওয়ার্থ ক্রিকেট ক্লাব; প্লেয়ার্স ক্রিকেট দল; আর. লেই একাদশ ক্রিকেট দল; রিচমন্ড ক্রিকেট ক্লাব (১৮শ শতাব্দী); রচেস্টার পাঞ্চ ক্লাব ক্রিকেট দল; রয়্যাল এয়ার ফোর্স ক্রিকেট দল; রয়্যাল নেভি ক্রিকেট ক্লাব; শেফিল্ড ক্রিকেট ক্লাব; স্লিনডন ক্রিকেট ক্লাব; ইংল্যান্ড সাউথ ক্রিকেট দল; সাউথ ওয়েলস ক্রিকেট দল; সাউথগেট ক্রিকেট ক্লাব; সাফোক কাউন্টি ক্রিকেট দল; সানবারি ক্রিকেট ক্লাব; সারে কাউন্টি ক্রিকেট দল; সাসেক্স কাউন্টি ক্রিকেট দল; টি. এন. পিয়ার্স একাদশ ক্রিকেট দল; টেস্ট ও কাউন্টি ক্রিকেট বোর্ড অনূর্ধ্ব-২৫ একাদশ ক্রিকেট দল; টেস্ট ও কাউন্টি ক্রিকেট বোর্ড একাদশ ক্রিকেট দল; ইউনিকর্নস ক্রিকেট দল; ইউনাইটেড অল-ইংল্যান্ড একাদশ ক্রিকেট দল; ইউনাইটেড নর্থ ইংল্যান্ড একাদশ ক্রিকেট দল; ইউনাইটেড সাউথ ইংল্যান্ড একাদশ ক্রিকেট দল; ওয়েম্বলি পার্ক ক্রিকেট ক্লাব; ইংল্যান্ড ওয়েস্ট ক্রিকেট দল; হোয়াইট কন্ডুইট ক্লাব; ওবার্ন ক্রিকেট ক্লাব; উডব্রুক ক্রিকেট ক্লাব; উলউইচ ক্রিকেট ক্লাব
ভারত
জাতীয় দল: ভারত জাতীয় ক্রিকেট দল
মন্তব্য: ১ ভারতের বাদ-বাকী একাদশ (ইরানি ট্রফিতে), ভারত এ ও বিভিন্ন সভাপতি একাদশের খেলাগুলো প্রথম-শ্রেণীর ক্রিকেটরূপে গণ্য। ২ আঞ্চলিক দল ও ইংল্যান্ড লায়ন্সের ন্যায় অতিথি দল এতে খেলতে পারে।
সাবেক দল: আহমেদাবাদ রকেটস; অ্যাসোসিয়েটেড সিমেন্ট কোম্পানি ক্রিকেট দল; সেন্ট্রাল প্রভিন্সেস ও বেরার ক্রিকেট দল; চণ্ডীগড় লায়ন্স; চেন্নাই সুপারস্টার্স; ডেকান চার্জার্স; দিল্লি জায়ান্টস; ঢাকা ওয়ারিয়র্স; ইস্টার্ন পাঞ্জাব ক্রিকেট দল; ইউরোপিয়ান্স ক্রিকেট দল; ফ্রিলুটার্স ক্রিকেট দল; হিন্দু ক্রিকেট দল; হায়দ্রাবাদ হিরোজ; ইন্ডিয়ান স্টারলেটস; ইন্ডিয়ান ইউনিভার্সিটিজ ক্রিকেট দল; কোচি তুস্কার্স কেরালা; মুম্বই চ্যাম্পস; মুসলিম ক্রিকেট দল; নর্দার্ন ইন্ডিয়া ক্রিকেট দল; নর্দার্ন পাঞ্জাব ক্রিকেট দল; পার্সিস ক্রিকেট দল; পাতিয়াল ক্রিকেট দল; পুনে ওয়ারিয়র্স ইন্ডিয়া; আর. কে. মোদি একাদশ ক্রিকেট দল; র‍্যাঙ্গুন জিমখানা ক্রিকেট দল; বাদ-বাকী ক্রিকেট দল; রিট্রাইভার্স ক্রিকেট দল; রয়্যাল বেঙ্গল টাইগার্স ক্রিকেট দল; সাউদার্ন পাঞ্জাব ক্রিকেট দল; ইন্ডিয়া স্টেট ব্যাংক ক্রিকেট দল; ত্রাভ্যাঙ্কোর-কোচিন ক্রিকেট দল; ইউ-ফোম ক্রিকেট দল; বাজির সুলতান টোব্যাকো ক্রিকেট দল
ব্যাসপুর রেলওয়ে স্টেশন
ব্যাসপুর রেলওয়ে স্টেশন বাংলাদেশের ঢাকা বিভাগের গোপালগঞ্জ জেলার একটি রেলওয়ে স্টেশন।
অবস্থান
ব্যাসপুর রেলওয়ে স্টেশন গোপালগঞ্জ জেলার কাশিয়ানী উপজেলায় অবস্থিত।
ইতিহাস
১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে ব্যাসপুর রেলওয়ে স্টেশন তৈরি করা হয়।
প্রথম-শ্রেণীর ক্রিকেট দলসমূহের বর্তমান তালিকা
আয়ারল্যান্ড
অক্টোবর, ২০১৬ সালে আইসিসি কর্তৃক আয়ারল্যান্ডের আন্তঃপ্রাদেশিক চ্যাম্পিয়নশীপ প্রতিযোগিতা প্রথম-শ্রেণীর ক্রিকেটের মর্যাদা লাভ করে। প্রথম-শ্রেণীর মর্যাদার বিষয়টি ২০১৭ সালের প্রতিযোগিতা থেকে কার্যকরী হবে।
ব্যাসপুর রেলওয়ে স্টেশন
পরিষেবা
ব্যাসপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
প্রথম-শ্রেণীর ক্রিকেট দলসমূহের বর্তমান তালিকা
আয়ারল্যান্ড
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন অথবা, স্কটল্যান্ডের বিপক্ষে খেলাগুলো প্রথম-শ্রেণীর ক্রিকেটের মর্যাদা লাভ করে।
নিউজিল্যান্ড
জাতীয় দল: নিউজিল্যান্ড জাতীয় ক্রিকেট দল
সাবেক দল: হকস বে ক্রিকেট দল; মাইনর অ্যাসোসিয়েশন্স ক্রিকেট দল; নেলসন ক্রিকেট দল; সাউথল্যান্ড ক্রিকেট দল; তারানাকি ক্রিকেট দল; ওয়েস্ট কোস্ট ক্রিকেট দল
পাকিস্তান
জাতীয় দল: পাকিস্তান জাতীয় ক্রিকেট দল
সাবেক দল: অ্যালাইড ব্যাংক লিমিটেড ক্রিকেট দল; আটক গ্রুপ ক্রিকেট দল; কম্বাইন্ড সার্ভিসেস ক্রিকেট দল (পাকিস্তান); দাদু ক্রিকেট দল; দাউদ ইন্ডাস্ট্রিজ ক্রিকেট দল; ডিফেন্স হাউজিং অথরিটি ক্রিকেট দল; দেরা ইসমাইল খান ক্রিকেট দল; পূর্ব পাকিস্তান প্রথম-শ্রেণীর ক্রিকেট দল; গুজরানওয়ালা ক্রিকেট দল; হাজারা ক্রিকেট দল; হাউজ বিল্ডিং ফিন্যান্স করপোরেশন ক্রিকেট দল; ইনকাম ট্যাক্স ডিপার্টমেন্ট ক্রিকেট দল; পাকিস্তান ইন্ডাস্ট্রিয়াল ডেভেলপমেন্ট ব্যাংক ক্রিকেট দল; কালাত ক্রিকেট দল; করাচী এডুকেশন বোর্ড ক্রিকেট দল; করাচী পোর্ট ট্রাস্ট ক্রিকেট দল; করাচী বিশ্ববিদ্যালয় ক্রিকেট দল; খৈরপুর ক্রিকেট দল; লাহোর বাদশাজ; লাহোর এডুকেশন বোর্ড ক্রিকেট দল; মুসলিম কমার্শিয়াল ব্যাংক ক্রিকেট দল; পাকিস্তান এয়ারফোর্স ক্রিকেট দল; পাকিস্তান অটোমোবাইলস করপোরেশন ক্রিকেট দল; পাকিস্তান কম্বাইন্ড স্কুলস; পাকিস্তান কাস্টমস ক্রিকেট দল; পাকিস্তান ঈগলেটস, পাকিস্তান ন্যাশনাল শিপিং করপোরেশন ক্রিকেট দল; পাকিস্তান রেলওয়েজ ক্রিকেট দল; পাকিস্তান সিকিউরিটি প্রিন্টিং করপোরেশন ক্রিকেট দল; পাকিস্তান স্টিল ক্রিকেট দল; পাকিস্তান টেলিকমিউনিকেশন কোম্পানি লিমিটেড ক্রিকেট দল; পাকিস্তান ইউনিভার্সিটিজ ক্রিকেট দল; পাকিস্তান ইউনিভার্সিটি গ্র্যান্টস কমিশন ক্রিকেট দল; পাবলিক ওয়ার্কস ডিপার্টমেন্ট ক্রিকেট দল; পাঞ্জাব বিশ্ববিদ্যালয় ক্রিকেট দল; রেডকো পাকিস্তান লিমিটেড ক্রিকেট দল; সারগোদা ক্রিকেট দল; সার্ভিস ইন্ডাস্ট্রিজ ক্রিকেট দল; শেখুপুরা ক্রিকেট দল; শুক্কুর ক্রিকেট দল
দক্ষিণ আফ্রিকা
জাতীয় দল: দক্ষিণ আফ্রিকা জাতীয় ক্রিকেট দল
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
সাবেক দল: কেপ প্রভিন্স ক্রিকেট দল; কেই ক্রিকেট দল; লিমপোপো ক্রিকেট দল; এমপুমালাঙ্গা ক্রিকেট দল; সাউথ আফ্রিকা আফ্রিকান একাদশ; সাউথ আফ্রিকা আর্মি ক্রিকেট দল; সাউথ আফ্রিকান ডিফেন্স ফোর্স ক্রিকেট দল; সাউথ আফ্রিকান ফেজেলা একাদশ ক্রিকেট দল; সাউথ আফ্রিকান ইউনিভার্সিটিজ ক্রিকেট দল
শ্রীলঙ্কা
জাতীয় দল: শ্রীলঙ্কা জাতীয় ক্রিকেট দল
সাবেক দল: বাসনাহিরা ক্রিকেট ডান্ডি; ক্রিকেট দল; কন্দুরাতা ওয়ারিয়র্স; মাতারা স্পোর্টস ক্লাব; নাগেনাহিরা নাগাস; নোম্যাডস স্পোর্টস ক্লাব; রিও স্পোর্টস ক্লাব; রুহুনা রয়্যালস; সিংহ স্পোর্টস ক্লাব; উথুরা রুদ্রজ; ইউভা নেক্সট; ওয়েয়াম্বা ইউনাইটেড; ওয়েয়াম্বা ক্রিকেট দল; ওয়েস্টার্ন প্রভিন্স ক্রিকেট দল
ওয়েস্ট ইন্ডিজ
জাতীয় দল: ওয়েস্ট ইন্ডিজ ক্রিকেট দল
মন্তব্য: ওয়েস্ট ইন্ডিজ ‘এ’ ও ওয়েস্ট ইন্ডিজ একাদশের খেলাগুলোও প্রথম-শ্রেণীর খেলারূপে গণ্য।
সাবেক দল: বারবাইস ক্রিকেট দল; সেন্ট্রাল ত্রিনিদাদ ক্রিকেট দল; কম্বাইন্ড আইল্যান্ডস ক্রিকেট দল; ডেমেরারা ক্রিকেট দল; ইস্ট ত্রিনিদাদ ক্রিকেট দল; এসেকুইবো ক্রিকেট দল; নর্থ ও ইস্ট ত্রিনিদাদ ক্রিকেট দল; নর্থ ত্রিনিদাদ ক্রিকেট দল; সাউথ ও সেন্ট্রাল ত্রিনিদাদ ক্রিকেট দল; সাউথ ত্রিনিদাদ ক্রিকেট দল; টোবাগো ক্রিকেট দল; ত্রিনিদাদ নাইট রাইডার্স
জিম্বাবুয়ে
জাতীয় দল: জিম্বাবুয়ে জাতীয় ক্রিকেট দল
সাবেক দল: সেন্ট্রালস ক্রিকেট দল; সিএফএক্স একাডেমি ক্রিকেট দল; ইস্টার্নস ক্রিকেট দল; মনিকাল্যান্ড ক্রিকেট দল; ম্যাশোনাল্যান্ড এ ক্রিকেট দল; ম্যাশোনাল্যান্ড কান্ট্রি ডিস্ট্রিক্টস ক্রিকেট দল; ম্যাশোনাল্যান্ড ক্রিকেট দল; ম্যাশোনাল্যান্ড অনূর্ধ্ব-২৪ ক্রিকেট দল; মাতাবেলেল্যান্ড ক্রিকেট দল; মিডল্যান্ডস ক্রিকেট দল; নর্দার্নস ক্রিকেট দল; সাউদার্ন রক্স; সাউদার্নস ক্রিকেট দল; ওয়েস্টার্নস ক্রিকেট দল
আন্তর্জাতিক মর্যাদাসম্পন্ন প্রথম-শ্রেণীর ক্রিকেটভূক্ত দেশ
নিম্নবর্ণিত দেশসমূহ আন্তর্জাতিক দল হিসেবে নিশ্চিত পরিস্থিতিতে প্রথম-শ্রেণীর ক্রিকেট খেলায় অংশগ্রহণ করে থাকে:
হংকং
জাতীয় দল: হংকং জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
নামিবিয়া
জাতীয় দল: নামিবিয়া জাতীয় ক্রিকেট দল১
নেদারল্যান্ডস
জাতীয় দল: নেদারল্যান্ডস জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
পাপুয়া নিউগিনি
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
স্কটল্যান্ড
জাতীয় দল: স্কটল্যান্ড জাতীয় ক্রিকেট দল১ মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন কিংবা আয়ারল্যান্ড ও ইংরেজ প্রথম-শ্রেণীর কাউন্টি দলসমূহের বিপক্ষে অনুষ্ঠিত খেলাগুলো প্রথম-শ্রেণীর ক্রিকেটের মর্যাদা লাভ করে।
সংযুক্ত আরব আমিরাত
জাতীয় দল: সংযুক্ত আরব আমিরাত জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
বারমুডা
জাতীয় দল: বারমুডা জাতীয় ক্রিকেট দল
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
কানাডা
জাতীয় দল: কানাডা জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
কেইম্যান দ্বীপপুঞ্জ
জাতীয় দল: কেইম্যান দ্বীপপুঞ্জ জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
কেনিয়া
জাতীয় দল: কেনিয়া জাতীয় ক্রিকেট দল ১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন ও সফরকারী প্রথম-শ্রেণীর দলের বিপক্ষে প্রথম-শ্রেণীর ক্রিকেটের মর্যাদা লাভ করে।
সাবেক দল: কোস্ট ক্রিকেট অ্যাসোসিয়েশন
মালয়েশিয়া
জাতীয় দল: মালয়েশিয়া জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
নেপাল
জাতীয় দল: নেপাল জাতীয় ক্রিকেট দল১ মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
উগান্ডা
জাতীয় দল: উগান্ডা জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
মার্কিন যুক্তরাষ্ট্র
জাতীয় দল: মার্কিন যুক্তরাষ্ট্র জাতীয় ক্রিকেট দল১
মন্তব্য: ১ আইসিসি আন্তর্মহাদেশীয় কাপ প্রতিযোগিতায় অংশগ্রহণকালীন প্রথম-শ্রেণীর ক্রিকেটের মর্যাদা লাভ করে।
সাবেক দল: ফিলাডেলফিয়ান ক্রিকেট দল
সোয়ালোটেল প্রজাপতি
thumb|একটি সোয়ালোটেল প্রজাপতি সোয়ালোটেল (Swallowtail) প্রজাপতিরা বড় মাপের রঙিন প্রজাপতি। বিশ্ব জুড়ে ৫৫০টিরও বেশি প্রজাতির সোয়ালোটেল আছে। এরা  প্যাপিলিওনিডি (Papilionidae)  পরিবারের অন্তর্ভুক্ত। অধিকাংশই ক্রান্তীয় অঞ্চলের প্রজাপতি, অ্যান্টার্কটিকা বাদে বাকি প্রতিটি মহাদেশেই এদের দেখা মিলবে। সোয়ালোটেল পরিবারের মধ্যেই দেখা পাওয়া যায় বিশ্বের বৃহত্তম প্রজাপতির দল বার্ডউইং-দের (birdwing)। বার্ডউইংরা অরনিথোপ্টেরা গণের (genus Ornithoptera) প্রজাতি।
সোয়ালোটেল প্রজাপতিদের অনেকগুলো স্বতন্ত্র বৈশিষ্ট্য আছে।  যেমন, এদের শূককীটদের শরীরে একটি দুর্গন্ধস্রাবী অঙ্গ দেখতে পাওয়া যায়। একে বলা চলে ‘দুর্বাসা জিহ্বা’, ইংরিজিতে বলে ‘ওসমেটেরিয়াম’ (osmeterium)। এই অঙ্গটি লুকনো থাকে শূককীটের বক্ষের সম্মুখবর্তী অংশ প্রোথোরাক্স-এ (prothorax)। উল্টোনো মোজার মতো এটা শরীরের ভেতর ঢোকানো থাকে, ভেতরে ভরা থাকে দুর্গন্ধি তরল। বিপদের আঁচ পেলে এরা এটা বাইরে বার করে আনে, ওল্টানো মোজা সোজা করার মতো ভেতরের পিঠ চলে আসে বাইরে। এই প্রক্রিয়াটা ঘটে শরীরের ভেতরকার তরলের চাপে।
সোয়ালোটেল প্রজাপতিরা যখন ডানা মেলে বসে থাকে তখন এদের অনেক প্রজাতির ক্ষেত্রে পিছনের ডানার বিন্যাস ও ডানার অন্তিমে থাকা ছুঁচলো অংশটার জন্য সোয়ালো পাখির চেরা-লেজের সঙ্গে একটা সাদৃশ্য আসে। এই বৈশিষ্ট্যটাই এই পরিবারটার সোয়ালোটেল নামের সূত্র।   লাতিন ভাষায় প্রজাপতির প্রতিশব্দ হল Papilio। ক্যারোলাস লিনিয়াস এই নামটিকেই পরিবারটির ‘টাইপ জেনাস’ (type genus) হিসেবে ধার্য করেছিলেন। প্রজাপতির নামের প্রজাতিসূচক অংশের (specific epithets) জন্য লিনিয়াস বেছে নিয়েছিলেন গ্রিক বীরদের নাম। যেমন, লিনিয়াসের নির্ধারিত ‘টাইপ স্পিসিস’ (type species) প্যাপিলিও মাখেয়ন (Papilio machaon)-এর প্রজাতি-নামটি এসেছে গ্রিক বীর মাখেয়ন-এর সূত্রে। ইলিয়াড-এ মাখেয়ন-এর উল্লেখ আছে, তিনি ছিলেন আস্ক্লিপিয়াস-এর পুত্র।.
প্রজাতির বিস্তার
বর্তমান পৃথিবীতে ৫৫২টি প্যাপিলিওনিডি পরিবারের প্রজাপতি রয়েছে (২০০৫ সাল অবধি পাওয়া হিসেব)। সমগ্র গ্রীষ্মমণ্ডলীয় অঞ্চল ও নাতিশীতোষ্ণ অঞ্চলে এরা ছড়িয়ে আছে।  সমুদ্রপৃষ্ঠ থেকে শুরু করে পর্বতের উচ্চতর এলাকা অবধি বিভিন্ন উচ্চতায় এদের পাওয়া যায়। অ্যাপোলো প্রজাপতি (পারনাসিয়াস  Parnassius প্রজাতি) যেমন পার্বত্য অঞ্চলেই পাওয়া যায়, কোনও কোনও প্রজাতিকে এমনকী ৬০০০ মিটার উচ্চতাতেও মেলে।  তবে  ক্রান্তীয় এবং উপ-ক্রান্তীয় অঞ্চলেই এদের ঘনত্ব বেশি, বিশেষত দক্ষিণ-পূর্ব এশিয়ায় ও পূর্ব এশিয়ায়।
উত্তরতম অক্ষাংশে যে প্যাপিলিওনিডি প্রজাপতিটিকে পাওয়া যায় তার নাম আর্কটিক অ্যাপোলো (Parnassius arcticus)। প্রাপ্তিস্থান সুমেরু বৃত্তে অবস্থিত উত্তর-পূর্ব ইয়াকুটিয়া (Yakutia, রাশিয়ান ফেডারেশনের অন্তর্ভুক্ত একটি রাজ্য)। সেখানে সমুদ্রপৃষ্ঠ থেকে ১৫০০ মিটার উচ্চতায় এটির বাস। হিমালয়ের অ্যাপোলো প্রজাপতি, যেমন কমন রেড অ্যাপোলো (Common Red Apollo,  Parnassius epaphus)  পাওয়া যায় ৬০০০ মিটার উচ্চতায়। <sup class="reference" style="white-space:nowrap;">:221
চেহারা/বহিঃ অঙ্গ সংস্থান
বিংহ্যাম-এর বইতে [Bingham (1905)] প্যাপিলিওনিডি প্রজাপতিদের বৈশিষ্ট্যসূচক যে বর্ণনা দেওয়া আছে তা এরকম:
শূককীট. হৃষ্টপুষ্ট। অঙ্গ সচরাচর মসৃণ। কোনও ক্ষেত্রে ওপর পিঠে মাংসল বৃন্তসদৃশ উদ্গম (tubercles) থাকতে পারে। চতুর্থ দেহখণ্ডে একটি উত্থিত মাংসল স্ফীতিও ( protuberance, তথাকথিত ‘হুড’ hood বা ‘ক্রেস্ট’ crest) দেখা যেতে পারে। দ্বিতীয় দেহখণ্ডে একটা আড়াআড়ি ছিদ্র দিয়ে মাংসল ‘দুর্বাসা জিহ্বা’ বা ওসমেটেরিয়ামটি বেরিয়ে আসে। উত্থিত অবস্থায় এটাকে দেখতে ইংরিজি Y-এর মতো। লাল বা লালচে কমলা রঙের। এটি থেকে তীব্র, মিষ্টি-মিষ্টি অথচ অসহনীয় গন্ধ বেরয়।
পিউপা বা মূককীট. বিভিন্ন প্রজাতির মূককীটের চেহারা বিভিন্ন, তবে অধিকাংশ ক্ষেত্রেই পিছন দিকে একটা বাঁক থাকে। গড়নে কৌণিক ভাব আছে (angulate), মাথার দিকটা যেন হঠাৎ ছেঁটে দেওয়া (truncate) বা কখনও গোলপানা। উদর অংশের ওপর পিঠ কখনও মসৃণ, কখনও কিছু উদ্গম দেখা যায় (tuberculate)। শরীরের অন্তিম অংশে ভর রেখে এটি সচরাচর উল্লম্ব অবস্থায় থাকে। শরীরের মাঝামাঝি অংশ দিয়ে রেশমি সুতোর একটা ঘের একটা বাড়তি অবলম্বন হিসেবে কাজ করে। অ্যাপোলো (Parnassius) প্রজাপতির মূককীট থাকে পাতার আবরণে আলগাভাবে বোনা রেশমি সুতোর জালের ভেতর।
পূর্ণাঙ্গ প্রজাপতি. ডানার গড়ন নানারকম। পিছনের ডানায় প্রায়শই ছোট লেজের মতো বেরিয়ে থাকা অংশ দেখা যায়। লেজটার গড়ন কখনও সরু ও লম্বা, কখনও একটানা চওড়া, কখনওবা শেষাংশ চামচের মাথার মতো ছড়ানো হতে পারে।
জায়ান্ট সোয়ালোটেল (Papilio cresphontes) প্রজাপতির জীবনবিকাশের কয়েকটি ধাপ
স্বতন্ত্র বৈশিষ্ট্যসমূহ
অন্যান্য প্রজাপতি পরিবারের সঙ্গে প্যাপিলিওনিডি প্রজাপতিদের কয়েকটি প্রধান পার্থক্য।
বিশেষ অভিযোজন এবং আত্মরক্ষা
সোয়ালোটেল প্রজাপতিদের ভেতর বেটসিয়ান মিমিক্রির (Batesian Mimicry) চল আছে। কোনও কোনও প্রজাপতির শরীরে বিষবৎ বা অরুচিকর রাসায়নিকের উপস্থিতির দরুন খাদক প্রাণীরা তাদের এড়িয়ে চলে। অপর কোনও নির্দোষ প্রজাপতির রূপে এরকম কোনও অরুচিকর প্রজাতির ঘনিষ্ঠ সাদৃশ্য দেখা গেলে তাকে বলে মিমিক্রি, সাদা অর্থে অনুকরণ। এর সুবাদে সম্ভাব্য খাদকরা তাকেও এড়িয়ে চলতে থাকে। বেটসিয়ান মিমিক্রিতে অনুকারী প্রজাতিটা নিজে অরুচিকর চরিত্রের থাকে না। প্রজাপতিদের মিমিক্রির ধরন অন্য বহু প্রাণীর ভেতর মিমিক্রি যেভাবে কাজ করে তার থেকে আলাদা। কালিম বা কমন মরমন (Papilio polytes) প্রজাপতির বেলায় কেবল স্ত্রী প্রজাতির ভেতরই বেটসিয়ান মিমিক্রি দেখা যায়। আবার অন্য বহু প্রজাতি, যেমন চইতক (Tailed Jay, Graphium agamemnon) মিমিক্রি প্রদর্শন করে না।
মিমিক্রি বা অনুকরণ
সোয়ালোটেলদের কয়েকটা উপগোষ্ঠীর মধ্যেই কেবল মিমিক্রি দেখা যায়। স্ত্রী না পুরুষ, নাকি উভয় লিঙ্গের মধ্যেই মিমিক্রি দেখা যাবে তা প্রজাতি অনুযায়ী নির্ধারিত হয়। মিমিক্রির অধীন প্রজাতিটা মাত্র একটি রূপেরই নকল করবে (অর্থাৎ মোনোমরফিক, monomorphic), না একাধিক রূপের নকল করবে (পলিমরফিক, polymorphic), তাও প্রজাতি অনুযায়ী নির্দিষ্ট। মিমিক্রির প্রসঙ্গে বিশেষ কৌতূহলকর ঘটনা হল বহুরূপক মিমিক্রি  যা কেবল স্ত্রী-প্রজাতির ভেতরেই সীমাবদ্ধ (female-limited polymorphism)। এ ক্ষেত্রে স্ত্রী প্রজাপতিগুলি একাধিক অরুচিকর প্রজাতির রূপ নকল করে। অরুচিকর প্রজাতিগুলো খাদকদের কাছে তাদের অরুচিকর চরিত্র জাহির করে শরীরে উজ্জ্বল রঙের সাহায্যে। এ ধরনের প্রজাতিগুলোকে বলা হয় অ্যাপোসিমেটিক প্রজাতি (aposematic)। কালিম প্রজাপতির মধ্যে এ ধরনের বহুরূপক মিমিক্রি (polymorphism) দেখা যায়। স্ত্রী প্রজাপতিটির তিনটি আলাদা রূপ আছে। তার মধ্যে একটি রূপ হলুদে কালোতে মেশা পুরুষটিরই মতো। অপর রূপ দুটোর একটি আলতে বা কমন রোজ (Pachliopta aristolochiae) প্রজাপতিকে, অপরটি আলসিন্দুরা বা ক্রিমসন রোজ (Atrophaneura hector) প্রজাপতিকে অনুকরণ করে। কমন রোজ এবং ক্রিমসন রোজ প্রজাপতি দুটি তাদের শরীরে উপস্থিত বিষবৎ রাসায়নিকের কল্যাণে খাদক প্রাণীদের গ্রাস থেকে মুক্ত। তাদের মতো দেখতে হওয়ার সুবাদে কমন মরমনের ওই দুটো রূপের স্ত্রী প্রজাপতিরাও তাই সুরক্ষা উপভোগ করে। প্রশ্ন জাগে, পুরুষটি অপর কোনও প্রজাপতির অনুকারী না হওয়ার কারণে নিশ্চয় বেশি করে শত্রুর কবলে পড়ে। তাহলে, স্ত্রী প্রজাতির একাংশ কেন সেই পুরুষটিরই সদৃশ হবে? আফ্রিকার একটি সোয়ালোটেল প্রজাপতি Papilio dardanus অনুরূপ মিমিক্রির অধীন। এর ব্যাখ্যা জোগানোর জন্য নানা দিক থেকে চিন্তা করা হচ্ছে। যেমন, সিউডোসেক্সুয়াল হাইপোথিসিস (Pseudosexual hypothesis)। স্ত্রী প্রজাপতিটি পুরুষের মতো দেখতে হওয়ার ফলে হয়তো প্রকৃত পুরুষ প্রজাপতিরা তাদের দিকে প্রথমে আক্রমণাত্মক ভাবে তেড়ে এলেও কাছাকাছি এসে তাকে স্ত্রী বলে চিনতে পারে এবং মিলনাত্মক আচরণের সূচনা হয়। অপর একটি অনুমান হল মেল অ্যাভয়ডেন্স হাইপোথিসিস (Male avoidance hypothesis)। পুরুষরা হয়তো স্ত্রী প্রজাপতিটিকে পুরুষ বলে ভুল করে এড়িয়ে চলে। তাতে অযথা পূর্বরাগ সম্ভাবনার হাত থেকে স্ত্রী প্রজাপতিটি নিস্তার পায়। পূর্বরাগ সময়সাপেক্ষ এবং তা খাদকের গ্রাসে পড়ার সম্ভাবনাও বাড়ায়। অপর একটি পরীক্ষা অবশ্য নির্দেশ করে, এ ক্ষেত্রে স্ত্রী প্রজাপতির বেটসিয়ান মিমিক রূপগুলি এবং পুরুষের সদৃশ রূপ, প্রতিটি রূপেরই দক্ষতা বা ফিটনেস সমান। পূর্বরাগ সংক্রান্ত ঝামেলা এড়ানোর সুফল চাপা পড়ে যায় খাদকের আক্রমণ সম্ভাবনার মাত্রা বৃদ্ধির কারণে।
ব্যারোনায়িনি
ব্যারোনায়িনি (Baroniinae) একটি মোনোটাইপিক (monotypic, অর্থাৎ যে-বিভাজনে একটিই মাত্র প্রজাতি রয়েছে) উপ-পরিবার। প্রজাতিটির নাম শর্ট-হর্নড ব্যারোনিয়া (Baronia brevicornis), মেক্সিকোর একটি ক্ষুদ্র অঞ্চলে এই প্রজাতিটিকে পাওয়া যায়।  প্যাপিলিওনিডি প্রজাপতিদের মধ্যে এটিই একমাত্র প্রজাতি, যার আহার্য গাছের তালিকায় রয়েছে একটি বাবলা-জাতীয় (Acacia প্রজাতি) গাছ।
পারনাসায়িনি
পারনাসায়িনি (Parnassiinae) উপ-পরিবারটি মূলত হোলার্কটিক (Holarctic, আর্কটিক সহ উত্তর গোলার্ধের নাতিশীতোষ্ণ অংশ) অঞ্চলের প্রজাপতি। বেশিরভাগ Parnassius গণের প্রজাপতিদের পার্বত্য এলাকায় পাওয়া যায়। তবে, এদের অন্যান্য আবাসস্থলের মধ্যে আছে ‘‘শুষ্ক মরুভূমি (Hypermnestra), আর্দ্র বন (Luehdorfia) এবং এমনকী নিম্ন সমতলভূমি (Zerynthia)"। Parnassiinae প্রজাপতিদের তিনটে ট্রাইবে ভাগ করা হয়: Parnassiini, Zerynthiini এবং Luehdorfiini।
Parnassiini ট্রাইবের অন্তর্গত Parnassius গণের অ্যাপোলো প্রজাপতিদের পিছনের ডানায় সচরাচর দুটি ছোট লালচে দাগ থাকে।
Subfamily: Parnassiinae.
প্রজনন
মিলনের পরে পুরুষ Parnassines প্রজাপতিরা একটা আঠালো পদার্থের সাহায্যে স্ত্রী প্রজাপতির জননাঙ্গের মুখটিকে ঢেকে দেয়, যাতে অন্য কোনও পুরুষ তাদের সঙ্গে মিলিত হতে না পারে। পাতার নিচের পিঠে তারা একটা একটা করে ডিম পাড়ে।
আহার্য
সোয়ালোটেল প্রজাপতির শূককীটেরা বিভিন্ন প্রজাতির উদ্ভিদ আহার করে, তবে মোটামুটি পাঁচটি পরিবারের উদ্ভিদের ওপরেই তারা নির্ভরশীল। সেগুলি হল, Aristolochiaceae, Annonaceae, Lauraceae, Umbelliferae (Apiaceae) এবং Rutaceae। অ্যারিস্টোলোকিয়া উদ্ভিদের পাতায় অ্যারিস্টোলোকিক অ্যাসিড (aristolochic acid) থাকে। শূককীট যখন অ্যারিস্টোলোকিয়া উদ্ভিদের পাতা খায়, তখন তাদের শরীরে এই বিষবৎ পদার্থটি সঞ্চিত হয়, এবং শূককীট ও পূর্ণাঙ্গ প্রজাপতি, উভয়ের শরীরেই তা উপস্থিত থাকে। এই পদার্থটি থাকার দরুন খাদক প্রাণীরা তাদের শিকার করে না। সোয়ালোটেল প্রজাপতিদের মধ্যে  Zerynthiini (Parnassiinae), Luehdorfiini (Parnassiinae) এবং Troidini (Papilioninae) ট্রাইবগুলি একচেটিয়াভাবে Aristolochiaceae পরিবারের উদ্ভিদগুলিকে আহার্য হিসাবে গ্রহণ করেছে।
প্রাপ্তবয়স্ক সোয়ালোটেল প্রজাপতিরা ফুলের মধু পান করে। কখনও কখনও ভিজে মাটি বা বালি থেকে জল পান করে থাকে।